CELEX: 62019TB0613
Language: hu
Date: 2020-09-02 00:00:00
Title: T-613/19. sz. ügy: A Törvényszék 2020. szeptember 2-i végzése – ENIL Brussels Office és társai kontra Bizottság („Megsemmisítés iránti kereset – ERFA – »Fejlődő régiók« elnevezésű operatív program – 5. sz. prioritási tengely (Regionális szociális infrastruktúra) – A felnőttekért és a fogyatékossággal élőkért nyújtott szolgáltatások tekintetében az intézmény-férőhely kiváltási folyamat elősegítését érintő támogatás – A pályázati felhívásnak a fogyatékossággal élőket védő és képviselő szervezetek kérésére való felfüggesztésének a megtagadása – Keresettel meg nem támadható jogi aktus – Elfogadhatatlanság”)

2020.11.3.   
            
            
               HU
            
            
               Az Európai Unió Hivatalos Lapja
            
            
               C 371/14
            
         
      A Törvényszék 2020. szeptember 2-i végzése – ENIL Brussels Office és társai kontra Bizottság
      (T-613/19. sz. ügy) (1)
      
      („Megsemmisítés iránti kereset - ERFA - »Fejlődő régiók« elnevezésű operatív program - 5. sz. prioritási tengely (Regionális szociális infrastruktúra) - A felnőttekért és a fogyatékossággal élőkért nyújtott szolgáltatások tekintetében az intézmény-férőhely kiváltási folyamat elősegítését érintő támogatás - A pályázati felhívásnak a fogyatékossággal élőket védő és képviselő szervezetek kérésére való felfüggesztésének a megtagadása - Keresettel meg nem támadható jogi aktus - Elfogadhatatlanság”)
      (2020/C 371/15)
      Az eljárás nyelve: angol
      
         Felek
      
      
         Felperesek: European Network on Independent Living Brussels Office (ENIL Brussels Office) (Brüsszel, Belgium), Validity Foundation-Mental Disability advocacy Centre (Budapest, Magyarország), Center for Independent Living Association (Szófia, Bulgária) (képviselők: B. Van Vooren és Ł. Gorywoda ügyvédek)
      
         Alperes: Európai Bizottság (képviselők: S. Pardo Quintillán és J.Hradil meghatalmazottak)
      
         Az ügy tárgya
      
      Az EUMSZ 263. cikk alapján benyújtott kérelem a Bizottság azon, 2019. május 24-i levelének a megsemmisítése iránt, amelyben ezen intézményt állást foglalt a felperesek által a 2019. április 26-i levélben az EUMSZ 265. cikk alapján hozzá intézett, lényegében arra irányuló felhívásról, hogy a Bizottság függessze fel „Az intézmény-férőhely kiváltási folyamat támogatása az idősekért és a fogyatékossággal élőkért nyújtott szolgáltatások tekintetében” (BG16RFOP001–5.002) eljárás keretében a támogatás odaítélését érintő pályázati felhívást és az ahhoz kapcsolódó kifizetéseket.
      
         A végzés rendelkező része
      
      
                  1)
               
               
                  A Törvényszék a keresetet elfogadhatatlanság miatt elutasítja.
               
            
                  2)
               
               
                  A Törvényszék a European Network on Independent Living Brussels Office-t (ENIL Brussels Office), a Validity Foundation-Mental Disability advocacy Centre-t és a Center for Independent Living Associationt kötelezi a költségek viselésére.
               
            
         (1)  HL C 413., 2019. 12. 9.